ಮದುವೆಗೆ ಆಗಮಿಸಿದ ಗಣ್ಯರ ಫೋಟೋ ಹಂಚಿಕೊಂಡ ವಿಘ್ನೇಶ್ ಶಿವನ್: ಫೋಟೊ ವೈರಲ್..! ಖ್ಯಾತ ನಟಿ ನಯನ ತಾರಾ ಮತ್ತು ನಿರ್ದೇಶಕ ವಿಘ್ನೇಶ್ ಶಿವನ್ ಜೋಡಿ ಜೂನ್ ೯ರಂದು ಎರಡೂ ಕುಟುಂಬಸ್ಥರ, ಸಿನಿ ಗಣ್ಯರ ಸಮ್ಮುಖದಲ್ಲಿ ವೈವಾಹಿಕ ಜೀವನಕ್ಕೆ ಕಾಲಿಟ್ಟಿದ್ದಾರೆೆ. ತಮಿಳುನಾಡಿನ ಮಹಾಬಲಿಪುರಂನಲ್ಲಿರುವ ಶೆರಾಟನ್ ಪಾರ್ಕ್ ಹೋಟೆಲ್ನಲ್ಲಿ ಅದ್ಧೂರಿಯಾಗಿ ವಿವಾಹ ಮಾಡಿಕೊಂಡು, ಹನಿಮೂನ್ ಸಹ ಮುಗಿಸಿದ್ದಾರೆ. ಹಲವು ವರ್ಷಗಳಿಂದ ಪ್ರೀತಿಸುತ್ತಿದ್ದ ಈ ಜೋಡಿಯ ಮದುವೆಗೆ ಸೂಪರ್ಸ್ಟಾರ್ ರಜನಿಕಾಂತ್, ಶಾರುಖ್ ಖಾನ್, ಕಾರ್ತಿ, ಶರತ್ ಕುಮಾರ್, ಬೋನಿ ಕಪೂರ್ ಹಾಗೂ ದಳಪತಿ ವಿಜಯ್ ಸೇರಿದಂತೆ ಹಲವು ಗಣ್ಯರು ಸಾಕ್ಷಿಯಾಗಿದ್ದರು. ಭಾರೀ ಭದ್ರತೆಯೊಂದಿಗೆ ವೈವಾಹಿಕ ಜೀವನಕ್ಕೆ ಕಾಲಿಟ್ಟಿದ್ದು, ಗಣ್ಯಾತೀಗಣ್ಯರು ಭಾಗವಹಿಸಿದ್ದಾರೆ. ಇವರ ಮದುವೆಗೆ ಬಂದಿರುವ ಗಣ್ಯರ ಫೋಟೋಗಳನ್ನು ಈವರೆಗೆ ಎಲ್ಲಿಯೂ ಕೂಡ ಹಂಚಿಕೊಂಡಿರಲಿಲ್ಲ, ಆದರೆ ಇದೀಗ ಈ ಫೋಟೊವನ್ನು ಸೋಶಿಯಲ್ ಮೀಡಿಯಾದಲ್ಲಿ ಹಂಚಿಕೊಳ್ಳಲಾಗಿದೆ. ನಟಿ ನಯನತಾರಾ ಮತ್ತು ನಿರ್ದೇಶಕ ವಿಘ್ನೇಶ್ ಶಿವನ್ ವಿವಾಹ ಕಾರ್ಯಕ್ರಮಕ್ಕೆ ತಮಿಳಿನ ಸೂಪರ್ ಸ್ಟಾರ್ ಸೂರ್ಯ, ತಮಿಳಿನ ಸೂಪರ್ ಸ್ಟಾರ್ ರಜನಿಕಾಂತ್ ಸಹ ಆಗಮಿಸಿದ್ದರು. ಗಣ್ಯರ ಆಗಮನದ ಸುಂದರ ಫೋಟೋಗಳನ್ನು ವಿಘ್ನೇಶ್ ಶಿವನ್ ತಮ್ಮ ಸಾಮಾಜಿಕ ಜಾಲತಾಣದಲ್ಲಿ ಹಂಚಿಕೊಂಡಿದ್ದಾರೆ. ನವವಿವಾಹಿತರಿಗೆ ರಜನಿಕಾಂತ್ ಸ್ಪೆಷಲ್ ಗಿಫ್ಟ್ ಸಹ ನೀಡಿದ್ದಾರೆ. ಇನ್ನು, ಈ ವೇಳೆ ಇಳಿಯರಾಜ ಸಹ ವಿವಾಹಕ್ಕೆ ಆಗಮಿಸಿದ್ದರು. ತಮಿಳಿನ ಮತ್ತೊಬ್ಬ ನಟ ವಿಜಯ್ ಸೇತುಪತಿ ಸಹ ನಯನತಾರಾ ಮತ್ತು ವಿಘ್ನೇಶ್ ಅವರ ವಿವಾಹಕ್ಕೆ ಆಗಮಿಸಿದ್ದರು. ಅಲ್ಲದೇ ಶಾರುಖ್ ಖಾನ್ ಸಹ ಈ ಸ್ಟಾರ್ ಜೋಡಿಯ ಮದುವೆಗೆ ಆಗಮಿಸಿದ್ದರು.